Diari Oficial de la Generalitat Valenciana


Sumari del DOGV 8094, del 28-07-2017 (2017/6066)

Notificació de la sentència dictada en el procediment ordinari número 2047/2010.
--------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6066


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment ordinari número 2047/2010. [2017/6066]  
Procediment ordinari número 002047/2010-E  
De: Nilaben Patel, Meenakumari Patel i Bina Patel.  
Procurador: Manuel Martinez Rico.  
Contra: Promociones Internacionales Inmobiliarias Zenisol, SA.  
En aquest procediment ordinari número 2047/2010, seguit a instàncies de Nilaben Patel, Meenakumari Patel i Bina Patel contra Promociones Internacionales Inmobiliarias Zenisol, SA, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 34/2015  
Orihuela, 25 de febrer de 2015   
Juan José Oliver Barnés, magistrat titular del Jutjat de Primera Instància número 5 d'aquesta ciutat, he vist aquestes actuacions de judici ordinari civil, seguides en aquest jutjat amb el número 2047 de 2010, a instàncies de Nilaben Patel, Meenakumari Patel i Bina Patel, representats pel procurador Manuel Martínez Rico (OH) amb l'assistència de la lletrada María Álvarez Navarro, contra Promociones Internacionales Inmobiliarias Zenisol, SA, que no va contestar, dins del termini, a la demanda i no va comparéixer malgrat haver sigut citat de forma legal i va ser declarada en rebel·lia, i dicte, en nom del rei, el que es diu tot seguit:  
Dispositiva  
Estime la demanda formulada per Nilaben Patel, Meenakumari Patel i Bina Patel, representats pel procurador Manuel Martínez Rico (OH) amb l'assistència de la lletrada María Álvarez Navarro, contra Promociones Internacionales Inmobiliarias Zenisol, SA, que no va contestar, dins del termini, a la demanda i no va comparéixer malgrat haver sigut citat de forma legal i va ser declarada en rebel·lia, i, en virtut d'això, declare:   
1. La plena eficàcia del negoci jurídic de compra subscrit en data 24 de maig de 2002 pels actors i la demandada.  
2. Que la demandada, Promociones Internacionales Inmobiliarias Zenisol, SA, ha d'efectuar tots els actes i atorgaments que calga per a la plena efectivitat i constància pública registral de la transmissió a favor dels actors, de tal manera que el domini de l'esmentat habitatge i els annexos d'aquest figure inscrit i publicat al registre de la propietat corresponent a nom dels actors, lliure de càrregues i gravàmens.  
I igualment condemne l'entitat demandada a atorgar i realitzar tots els actes que, si escau, siguen necessaris fins a aconseguir la total inscripció registral dels béns objecte d'aquest litigi a favor dels actors als registres de la propietat corresponents, lliure de càrregues i gravàmens.  
  
Imposen les costes d'aquest procediment a la part demandada, Promociones Internacionales Inmobiliarias Zenisol, SA.   
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins de 20 dies davant d'aquest jutjat per a l'audiència provincial.  
Publicació. La sentència anterior va ser llegida i publicada pel magistrat que la subscriu, mentre celebrava audiència pública en el mateix dia de la seua data, davant meu, la secretària. En done fe.»  
  
I atés que el demandat, Promociones Internacionales Inmobiliarias Zenisol, SA, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 25 de febrer de 2015.- La secretària judicial: Ana Isabel Maldonado Ballester.